Projekt Rekonstrukcije dijela Vodoopskrbnog sustava Metković-EN.2.1.16

-REKONSTRUKCIJA OPSKRBNE MREŽE U ULICAMA ANDRIJE KAČIĆA MIOŠIĆA sv.FRANJE ASIŠKOGA , DIJELU ULICE ILIJE BOŠNJAKA I DIJELU ULICE IVE LOLE RIBARA –

U slučaju zajednice Ponuditelja, okolnosti iz poglavlja 22.1, 22.2 i 22.3 utvrđuju se za sve članove zajednice pojedinačno. Odredbe poglavlja 22. odnose se i na podizvoditelje, tj. Ponuditelj je za sve podizvoditelje prikazane u ponudi dužan dokazati da ne postoje obvezni razlozi isključenja. Svi dokazi i dokumenti traženi u poglavlju 22 ove Dokumentacije za nadmetanje mogu se dostaviti u neovjerenoj preslici.

########## 23. OSTALI RAZLOZI ISKLJUČENJA PONUDITELJA

Naručitelj će isključiti Ponuditelja iz postupka javne nabave:

23.1. ako je nad njime otvoren stečaj, ako je u postupku likvidacije, ako njime upravlja osoba postavljena od strane nadležnog suda, ako je u nagodbi s vjerovnicima, ako je obustavio poslovne djelatnosti ili se nalazi u sličnom postupku prema propisima države sjedišta gospodarskog subjekta

23.2 ako je nad njime pokrenut prethodni postupak radi utvrđivanja uvjeta za otvaranje stečajnog postupka ili postupak likvidacije po službenoj dužnosti, ili postupak nadležnog suda za postavljanje osobe koja će njime upravljati, ili postupak nagodbe s vjerovnicima ili se nalazi u sličnom postupku prema propisima države sjedišta gospodarskog subjekta

Za potrebe utvrđivanja okolnosti iz poglavlja 23.1 i 23.2, gospodarski subjekt u ponudi dostavlja: 1. izvod iz sudskog, obrtnog ili drugog odgovarajućeg registra države sjedišta gospodarskog subjekta koji ne smije biti stariji od tri mjeseca računajući od dana početka postupka javne nabave, ili 2. važeći jednakovrijedni dokument koji je izdalo nadležno sudsko ili upravno tijelo u državi sjedišta gospodarskog subjekta, ako se ne izdaje izvod iz točke 1 ili izvod ne sadrži sve podatke potrebne za utvrđivanje tih okolnosti, ili 3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika, koje ne smiju biti starije od tri mjeseca računajući od dana početka postupka javne nabave, ako se u državi sjedišta gospodarskog subjekta ne izdaje izvod iz točke 1 ili dokument iz točke 2 ili oni ne sadrže sve podatke potrebne za utvrđivanje tih okolnosti. Predložak izjave nalazi se u Obrascu 23. (1.2): Predložak izjave temeljem čl. 68. st. 1. toč. 1. i 2. Zakona o javnoj nabavi ove Dokumentacije za nadmetanje.

23.3. ako je gospodarski subjekt pravomoćno osuđen za kazneno djelo ili prekršaj u vezi s obavljanjem profesionalne djelatnosti, odnosno za odgovarajuće djelo prema propisima države sjedišta gospodarskog subjekta

Naručitelj će isključiti ponuditelja iz postupka javne nabave ako je gospodarski subjekt; • pravomoćno osuđen za kazneno djelo opasnog izvođenja građevinskih radova iz članka 221. Kaznenog zakona (NN 125/11, 144/12, 56/15 i 61/15), • pravomoćno osuđen za kazneno djelo protupravne gradnje iz članka 212. Kaznenog zakona (NN 125/11, 144/12, 56/15 i 61/15), • pravomoćno osuđen za kazneno djelo zlouporabe u postupku javne nabave iz čl. 254. Kaznenog zakona (125/11, 144/12, 56/15 i 61/15), • kažnjen za prekršaj iz čl. 167. st. 1. i st. 5. Zakona o gradnji (NN 153/13), odnosno za odgovarajuće djelo prema propisima države sjedišta gospodarskog subjekta.

KNJIGA 1: Upute ponuditeljima i obrasci 12